《绝命词》
未知·张传楷

饮和食德，五十九年。服公考绩，屡擢职衔。天恩雨露，罔以报还。

国亡与亡，心慰神安。雨润露濡，澍草以辉。国既灭矣，与何生为？

成仁取义，孔孟所垂。读书明理，舍此奚为！

作者简介：张传楷，字睿斌，直隶青县诸生。充宗人府供事，叙劳得知州。革命军起，举朝震恐，自亲贵达官而下，惟日以徙家入外人居留地为事。传楷愤甚，诣都察院上说帖，请代奏，院官无在者，止院门，哭三日，无一官至。逊位诏下，拔所佩刀自戕死。自铭十六字曰：“成仁取义，孔、孟所垂。读书明理，舍此何为！”